钦定古今图书集成/明伦汇编/闺媛典/第141卷 > 张维妻凌氏
## 钦定古今图书集成/明伦汇编/闺媛典/第141卷 > 张维妻凌氏

按：《明外史列女传》：“凌氏，慈谿张维妻。弘治中，维举于
乡而卒。氏年二十五，生一子，甫四岁亦卒。因归省其
兄，讽之改图。妇不悦，痛哭啮唇，噀血洒地，遂终身不
归宁。舅姑慰之曰：‘不幸绝嗣，日计无赖，吾二人景逼
矣，尔年尚远，何以为活’？妇曰：‘耻辱事重，饿死甘之’。乃
出簪珥为舅纳妾，果得子，喜曰：‘张氏不绝亡夫墓门’”，
且有寒食矣。后舅病疯，姑目双瞽，妇纺绩供养，二十
年不衰。